Case ID: 1120866
Sentence 1: İşin halları:Hökmə əsasən Məhkum ona görə təqsirli bilinib məhkum edilmişdir ki, o, xx xxxxxx 2019-cu il tarixdə saat 21 radələrində "BC" kateqoriyalı AB N-285419 nömrəli vəsiqə ilə təsdiq olunmuş sürücülük hüququ əsasında həmkəndlisi Zərərçəkmiş şəxs2 məxsus, “VAZ-21121” markalı, 0855AE163/rus dövlət qeydiyyat nişanlı avtomobili Zərərçəkmiş şəxs2 da həmin avtomobildə olmaqla razılığı ilə alkoqol sərxoşluğu vəziyyətində idarə edərkən, Quba-Qonaqkənd yolunun 4-cü km-də Quba rayonu Birinci Nügədi kəndi ərazisində Qonaqkənd qəsəbəsi istiqamətində hərəkətdə olarkən «Yol hərəkəti haqqında» Azərbaycan Respublikası Qanununun 36-cı maddəsinin 1-ci hissəsinin 3-cü bəndinin, 37ci maddəsinin 1-ci hissəsinin 8-ci bəndinin, 50-ci maddəsinin 2-ci hissəsinin 1-ci bəndinin tələblərini pozaraq yol hərəkəti üçün təhlükəsiz şərait yaratmalı, öz hərəkətləri və ya hərəkətsizliyi ilə digər hərəkət iştirakçılarına, onların nəqliyyat vasitələrinə və başqa əmlaka zərər vurmamalı, hərəkət təhlükəsizliyi üçün qorxu törədən alkoqol, narkotik vasitələr, psixotrop maddələr və ya güclü təsir göstərən digər maddələrin istifadə edilməsi nəticəsində sərxoş halda nəqliyyat vasitəsini idarə etməməli, yaşayış məntəqələri daxilində saatda 60 kilometrdən çox olmayan sürətlə sürməli olduğu halda bütün bunlara cinayətkarcasına etinasızlıq edib qanunun qeyd olunan tələblərinə əməl etməyərək həmin tələbləri kobud şəkildə pozmaqla idarə etdiyi avtomobili 80-90 km/saat sürətlə hərəkət etdirərkən idarəetməni itirib qəflətən yolun qarşı hərəkət zolağına çıxaraq avtomobilin sağ yan tərəfi ilə əks istiqamətdə öz hərəkət zolağında hərəkətdə olan sürücü Zərərçəkmiş şəxs4 idarə etdiyi, "Mercedes Benz E 320” markalı, **-EB-*** dövlət qeydiyyat nişanlı avtomaşının ön tərəfinə çırpılmış, nəticədə avtomobildə qabaq sağ oturacaqda olan sərnişin Zərərçəkmiş şəxs1 başının və bədəninin çoxlu sıyrıqları, başın yumşaq toxumalarının alt səthində təpə nahiyəsində məhdud qansızma, boyun, döş və qarın hissəsində yumşaq toxumalar altında qansızma, sol və sağ tərəfdən qabırğaların çoxlu qapalı sınıqları, sol ağciyərin toxumasının cırılıb dağılmasından və sol ağciyərin toxumasına qansızma, qara ciyərin toxumasının dağılması, döş və qarın boşluğunda sərbəst qan kütləsinin yığılması, döş qəfəsinin küt travmasından qabırğaların hər iki tərəfdən çoxsaylı sınması nəticəsində sol ağ ciyərin toxumasının cırılıb dağılması kimi və qaraciyərin və dalağın toxumalarının cırılıb dağılmasından törənən kəskin daxili qanaxmasından ibarət həyat üçün təhlükəli olan ölümünə səbəb olmuş sağlamlığa ağır zərər vuran xəsarətlər alaraq xəstəxanaya aparılarkən yolda ölümünə, avtomobilin arxa oturacağında olan sərnişinlər Zərərçəkmiş şəxs2 baş beyin silkələnməsi ilə müşayiət olunan alnında ortada sıyrıq, sağ göz orbiti ətrafında qançır-hematoma, sağ almacıq sümüyünün cüzi yerdəyişmiş basılmış sınığından ibarət dərəcəsinə görə sağlamlığa az ağır zərər vurmaya aid edilən xəsarətlər və Zərərçəkmiş şəxs3 baş beyninin orta dərəcəli əzilməsi ilə müşayiət olunan alnında və alt çənədə əzilmiş-cırılmış yaralardan ibarət dərəcəsinə görə sağlamlığa az ağır zərər vurmaya aid edilən xəsarət almasına, bundan başqa "Mercedes Benz E320" markalı avtomobilin sürücüsü Zərərçəkmiş şəxs4 başın təpə nahiyəsində alnında ortada, sifətində sağda sıyrıq, sağ dizin iç səthində qançırdan ibarət sağlamlığa zərər vurmayan xəsarətlər almasına, həmin avtomobildə qabaq sağ oturacaqda olan sərnişin Zərərçəkmiş şəxs5 alnında solda, sifətində solda, sol dizin iç səthində hərəsində bir yerdə sıyrıqdan ibarət sağlamlığa zərər vurmadıqlarından dərəcəsi təyin olunmayan xəsarətlər almasına və "VAZ-21121" markalı 0855AE163/rus dövlət qeydiyyat nişanlı avtomaşını texniki cəhətdən yararsız vəziyyətə salaraq avtomaşının sahibi Zərərçəkmiş şəxs2 4534 (dörd min beş yüz otuz dörd) manat "Mercedes Benz E 320" markalı, **-LB-*** dövlət qeydiyyat nişanlı avtomaşını texniki cəhətdən yararsız vəziyyətə salaraq avtomaşının sahibi Zərərçəkmiş şəxs4 5312 (beş min üç yüz on iki) manat maddi ziyan vurulmasına səbəb olaraq alkoqollu içkinin qəbulu nəticəsində sərxoş halda yol-hərəkəti qaydalarını pozmaqla ehtiyatsızlıqdan zərərçəkmiş şəxsin ölümünə səbəb olan yol nəqliyyat hadisəsi törətmişdir Kassasiya şikayətinin dəlilləri:Məhkumun müdafiəçisi tərəfindən verilmiş kassasiya şikayətində üzrə Sumqayıt Apellyasiya Məhkəməsinin xx xxxxxx 2019-cu il tarixli qərarının ləğv edilməsi və cinayət işinin apellyasiya məhkəməsində yenidən baxılmasının təyin edilməsinə dair qərar qəbul edilməsi xahiş olunur.